Årsutstillingen

**Årsutstillingen** (etablert i 1975) er en årlig utstilling som er Norges største markering av samtidskunsthåndverk- og materialbasert kunst. Utstillingen finner sted hver høst, og arrangeres av Norske Kunsthåndverkere i samarbeid med et kunstmuseum. Utstillingen er juryert på grunnlag av fri innsendelse.

## Juryering
Juryen består av tre kunsthåndverkere med ulik faglig bakgrunn oppnevnt av Norske Kunsthåndverkeres landsmøte, i tillegg til en fagrepresentant fra kunstmuseet.

## Historikk
Årsutstillingene er en viktig del av Norske Kunsthåndverkeres formidlingsarbeid. Den første årsutstillingen ble arrangert i 1975.

### Bakgrunn
Fra 1965, eksisterte en årlig sommerutstilling med tittelen «Norsk Brukskunst 19…» ved Maihaugen. Fra 1969 ble den årlige mønstringen også vist på Nordenfjeldske Kunstindustrimuseum i Trondheim om høsten.

Kunstneraksjonen i 1974 skapte begrepet «kunstnerstyrt formidling». Dette var viktig for å opprette den første faste utstillingen for kunsthåndverkerne året etter.

### Utvikling
Den årlige mønstringen har endret seg over tid. I perioden 1975–1985 var Årsutstillingen desentralisert. Tanken var å synliggjøre mest mulig kunsthåndverkere med utstillinger i forskjellige landsdeler. Deretter ble den sentralisert i 1986–1993 og vist fast på Kunstindustrimuseet i Oslo (som senere ble en del av Nasjonalmuseet for kunst, arkitektur og design). Fra 1994 til 2000 ambulerte Årsutstillingen mellom de tre kunstindustrimuseene i Oslo, Bergen og Trondheim. Mellom 2002 og 2008 ble den kalt «Triennalen», i 2009 ble den kalt «Utstillingen 09 – Kunsthåndverk» i 2009, og fra 2010 til 2016 var tittelen «Kunsthåndverk». 

Fra 2017 har den blitt kalt «Årsutstillingen», og vises (per 2024) ved kunstmuseer over hele landet.  

### Liste over visningssteder

## Priser

### Kunsthåndverkprisen

Kunsthåndverkprisen fra Bildende Kunstneres Hjelpefond tildeles kunstneren bak det verket som juryen anser som det mest markante på Årsutstillingen. Første Kunsthåndverkpris ble tildelt i 1986 til Lillian Dahle.

### Finn Erik Alsos’ minnepris
Finn Erik Alsos’ minnepris har navn etter keramikeren Finn Alsos (1946–2015), som testamenterte deler av sitt bo til foreningen Norske kunsthåndverkere. Prisen går til kunstneren bak et verk i Årsutstillingen som markerer en særlig nyskapende og kvalitetsmessig sterk utvikling i vedkommendes eget kunstnerskap og/eller i fagfelt for øvrig.
Mottakere:

### Debutantpris
Norske Kunsthåndverkeres debutantpris tildeles en kunstner som ikke tidligere har deltatt i Årsutstillingen. Prisen skal gå til det debutantverket i utstillingen som juryen mener står sterkest med hensyn til kunstnerisk kvalitet og samtidsrelevans. 
Mottakere:

## Se også
* Kunsthåndverkprisen
* Norske Kunsthåndverkere
*Norske Kunsthåndverkeres ærespris
* Bildende Kunstnere Hjelpefond
* Høstutstillingen
* Kunstneraksjon-74

## Litteratur
* Jan-Lauritz Opstad, «Det beste blant samtidens kunsthåndverk: Årsutstillingen 40 år», *Kampen med materialitet 1975–2015, Norske Kunsthåndverkeres i 40 år*, red. André Gali, 2015, s. 70-89.
* «Arkiv», *Kampen med materialitet 1975–2015, Norske Kunsthåndverkeres i 40 år*, red. André Gali, 2015, s. 108-109.

## Referanser


## Eksterne lenker

* Årsutstillingens nettside
* Årsutstillingskataloger på Norske Kunsthåndverkeres nettside 
* Norske Kunsthåndverkeres nettside